《扫花游 早秋同云臣诣竹枝庵访寒松上人，时上人将往龙眠，用片玉词韵留赠，兼志别怀》
清代·陈维崧

问秋何在，在郭外陂塘，涧边林楚。野香几缕。向衫痕暗扑，帽丝楚舞。

暑退凉生，一派嫩阴阁雨。绕村去。遥见支公，微笑迎处。

相别弹指许。又竹翠沾厨，荷风凝路。茗铛笋俎。怅来朝愁听，江船捣素。

任是空王，也稔离情凄苦。漫延伫。怕催归、花宫浴鼓。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。